Source: https://keaprogram.gr/pubnr/Home/Info
Timestamp: 2018-07-16 06:12:45+00:00
Document Index: 33508859

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΚΕΑ: Ερωτήσεις και Απαντήσεις - GMI
FAQ για το ΚΕΑ
Ερωτήσεις και Απαντήσεις (FAQ) σχετικά με το ΚΕΑ
Τηλέφωνο επικοινωνίας (Help Desk χωρίς χρέωση) για το ΚΕΑ: 15105 (εργάσιμες ημέρες, 08:00– 16:00), έγκυρη και δωρεάν ενημέρωση
E-mail επικοινωνίας για το πληροφοριακό σύστημα του ΚΕΑ: it@keaprogram.gr. Προσοχή: είναι αυστηρά για τεχνικά θέματα. Όχι για ερωτήσεις που αφορούν στο πρόγραμμα.
1.	Μονογονεϊκή οικογένεια θεωρείται σύμφωνα με την ΚΥΑ εκείνη στην οποία ένας μόνο γονέας ασκεί εν τοις πράγμασι και κατά αποκλειστικότητα ή μετά από σχετική ανάθεση τη γονική μέριμνα ανήλικων τέκνων. Η μονογονεϊκότητα ισχύει μόνο για ανήλικα παιδιά ή και για ενήλικα έως 25 χρονών που σπουδάζουν;
2.	Σε περίπτωση μονογονεϊκής οικογένειας που φιλοξενείται από τους γονείς της μπορεί να υποβάλει μόνη της αίτηση για ΚΕΑ (η μητέρα διαθέτει απόφαση προσωρινής επιμέλειας των παιδιών & κατάθεση αγωγής για διαζύγιο που θα εκδικαστεί μελλοντικά);
3.	Περίπτωση αιτούσας η οποία δηλώνει ότι είναι σε διάσταση στα λόγια χωρίς να υπάρχει κανένα έγγραφο (αίτηση κλπ). Δεν έχουν προβεί σε καμιά ενέργεια διαζυγίου. Όμως, προσκομίζει φορολογική δήλωση Ε1 έτους 2015 στην οποία εμφανίζεται μόνο αυτή και όχι ο σύζυγος (κάνει χωριστή φορολογική δήλωση), το ίδιο εμφανίζει και η εφαρμογή του ΚΕΑ στο πεδίο σύνθεση νοικοκυριού. Στη περίπτωση αυτή χρειάζεται κάποιο αποδεικτικό ή όχι ώστε στο πεδίο οικογενειακή κατάσταση που είναι κενό να επιλεγεί ότι είναι σε διάσταση;
4.	Ζευγάρι που είχε υποβάλει κοινή φορολογική δήλωση το 2015. Το Μάρτιο του 2016 βρίσκονται σε διάσταση χωρίς κάποιο αποδεικτικό στοιχείο (έχει επιληφθεί η αστυνομική διεύθυνση Μεσσηνίας). Η σύζυγος νοίκιασε σπίτι. Ποιος δικαιούται να υποβάλει δήλωση στο ΚΕΑ (και οι δύο ή κανένας) και με ποια δικαιολογητικά;
5.	Ο πατέρας φιλοξενεί τις κόρες του, ωστόσο είναι κρατούμενος, εμείς σε πρώτη φάση τους είπαμε να κάνει την αίτηση η μητέρα τους, ωστόσο μπήκαμε στην πλατφόρμα και είδαμε ότι φαίνεται και εκείνος κανονικά ως δικαιούχος. Τι θα κάνουμε; Θα τον εξαιρέσουμε; Με ποιον τρόπο; Ποιος θα κάνει την αίτηση.
6.	Όταν η σύζυγος υποβάλλει κοινή φορολογική δήλωση με το σύζυγο που βρίσκεται στη φυλακή και έχουν ένα γιο φαντάρο, τότε αυτή προσέρχεται και υποβάλλει αίτηση για το ΚΕΑ μόνο για τον εαυτό της και το γιο της και μας προσκομίζει κάποιο αποδεικτικό (βεβαίωση από τη φυλακή) για το σύζυγο;
Περιπτώσεις Φιλοξενίας
7.	Αιτήσεις όταν υπάρχει φιλοξενία γίνονται μόνο από το Δήμο ή και από το ΚΕΠ;
8.	Αν έχει δηλώσει μόνο ο ένας ότι φιλοξενείται και αυτός που τον φιλοξενεί δεν το έχει δηλώσει συνεχίζουμε την αίτηση?
9.	Αν κάποιος δηλώνει φιλοξενία ενώ αποδεδειγμένα είναι παραχώρηση και το επιβεβαιώσουμε ότι είναι ξεχωριστή κατοικία παρεμβαίνουμε και το αλλάζουμε;
10.	Έχουμε περιπτώσεις φιλοξενίας σε διαφορετική στέγη όπως: α) Διαζευγμένο ζευγάρι, ο σύζυγος «φιλοξενεί» σε άλλο σπίτι την πρώην σύζυγο και τα δύο ανήλικα παιδιά, μπορεί να κάνει η σύζυγος αίτηση εφόσον είναι σε διαφορετική στέγη; β) Η μητέρα μένει μόνιμα Λαμία, ενώ την κόρη την φιλοξενεί σε σπίτι στο Δήμο Φυλής, μπορεί η κόρη να κάνει αίτηση;
11.	Έχει γίνει αίτηση (η οποία εγκρίθηκε) στην οποία φαίνεται ότι η γιαγιά φιλοξενεί την εγγόνα. Η γιαγιά μένει στο ισόγειο πολυκατοικίας και έχει παραχωρήσει στην εγγόνα της διαμέρισμα στον 1ο όροφο (ξεχωριστό σπίτι, ξεχωριστό ρολόι ΔΕΗ) αλλά στην φορολογική δήλωση της εγγόνας φαίνεται ότι φιλοξενείται από την γιαγιά. Τον άλλο μήνα (κατά πάσα πιθανότητα) η γιαγιάς θα εισπράξει ΑΝΑΔΡΟΜΙΚΑ την σύνταξή της. ΕΡΩΤΗΣΕΙΣ: α) Θεωρείται ΠΑΡΑΧΩΡΗΣΗ ή ΦΙΛΟΞΕΝΙΑ (δεδομένου ότι στην ουσία είναι διαφορετικά νοικοκυριά). β) Όταν η γιαγιά θα εισπράξει την σύνταξή της με δεδομένο ότι τα χρήματα θα είναι αναδρομικά, μήπως θα ζητηθούν πίσω τα χρήματα που θα αναλογούν σε εκείνους τους μήνες;
12.	Γιος παντρεμένος, ζει στα Άνω Λιόσια (Δ. Φυλής). Φιλοξενεί τους γονείς του στο πατρικό του στο Καματερό. Εάν αυτό αποτυπώνεται στο Ε1 τότε που πρέπει να απευθυνθεί ο γιος για να κάνει αίτηση (στη Φυλή ή στους Αγίους Αναργύρους Καματερό);
13.	Δημότης έχει κάνει δωρεάν παραχώρηση στον γαμπρό του το σπίτι του από 1/1/2016, δεν έχει κάνει Ε2, το ρεύμα είναι στο όνομα του δημότη και δεν θέλει να αλλάξει. Μου ανέφερε ότι πήγε στον λογιστή του και του είπε να κάνει μία υπεύθυνη δήλωση ότι έχει κάνει παραχωρήσει. Του είπα ότι δεν μπορούμε να το δεχθούμε και μου είπε ότι πρέπει, γιατί είναι νόμιμο και πρέπει υποχρεωτικά να το δεχτούμε αφού η παραχώρηση έγινε από 1/1/2016. Τελικά εμείς δεχόμαστε την υπεύθυνη δήλωση του δημότη ή όχι; Υπάλληλος της ΗΔΙΚΑ μου είπε να το δεχθούμε. Τελικά τι κάνουμε; Ο Δημότης περιμένει απάντηση άμεσα για να στείλει τον γαμπρό του και να μην χάσει τον μήνα.
14.	Αν κάποιος δήλωνε φιλοξενία στο Ε1 και τώρα παρουσιάσει ιδιοκατοίκηση ή ενοικίαση, κάνουμε αλλαγή ή δεν ισχύει κάτι τέτοιο και δεχόμαστε μόνο τα στοιχεία της δήλωσης;
Συνιδιοκτησία, επικαρπία-ψιλή κυριότητα
15.	Στην περίπτωση συνιδιοκτητών. Πχ. 3 άτομα φαίνονται στο ίδιο σπίτι συνιδιοκτήτες με 33,3%. Οι δύο έχουν εισόδημα, αυτός που θέλει να κάνει αίτηση δεν έχει. Έχει δικαίωμα να κάνει αίτηση αφού δε θεωρείται τυπικά φιλοξενούμενος, αλλά το νοικοκυριό ως σπίτι είναι ένα;
16.	Τι γίνεται με την περίπτωση που μητέρα έχει την επικαρπία ακινήτου στον Δήμο Αγίων Αναργύρων Καματερού και την ψιλή κυριότητα την έχουν τα δύο παιδιά της. Στο οίκημα μένει μόνο το ένα ενήλικο τέκνο, που δηλώνει ότι φιλοξενείται. Πρόκειται για μία "κλασική " περίπτωση φιλοξενίας και ακολουθούμε τα γνωστά βήματα; ΠΡΟΣΟΧΗ: Η μητέρα διαμένει αλλού, όπως φαίνεται από τη δήλωση που καταθέτει με τον 2ο σύζυγο.
17.	Όταν ο δικαιούχος του σπιτιού είναι κάτοικος του εξωτερικού και φιλοξενεί στην οικία του την αδελφή του και την ανιψιά του τι γίνεται σε αυτές τις περιπτώσεις? H ΔΕΗ είναι στο όνομα τις φιλοξενούμενης καθώς διαμένει στην οικία την συγκεκριμένη πάνω από 20 χρόνια.
18.	Στην περίπτωση που φιλοξενούμενα μέλη ενός νοικοκυριού το τελευταίο εξάμηνο (τον μήνα Μάιο) πριν την υποβολή της αίτησης μετακόμισαν στο εξωτερικό, τι δικαιολογητικά γίνονται δεκτά από την υπηρεσία μας για αυτά τα μέλη ώστε να διαγραφούν από την αίτηση του υπόχρεου φορολογικής δήλωσης της φιλοξενούσας μονάδας;
19.	Μητέρα και γιος φιλοξενούνται σε σπίτι που ανήκει στον δεύτερο γιο ο οποίος μένει στο εξωτερικό. Εμείς μετράμε το συνολικό εισόδημα φαντάζομαι δηλ και του γιου και της μητέρας, ασχέτως που θέλει να κάνει μόνο ο γιος την αίτηση. Μπορεί να κάνει μόνο ο γιος την αίτηση; Σε περίπτωση που δεν μπορεί θα την κάνει η μητέρα και για τους δυο;
20.	Έχουμε περίπτωση ατόμου που φιλοξενείται σε οικία ζευγαριού το οποίο όμως διαμένει στο εξωτερικό, επίσης η αξία της ακίνητης περιουσίας του ζευγαριού υπερβαίνει το εισοδηματικό κριτήριο της ακίνητης περιουσίας για το ΚΕΑ. Μπορεί ο ενδιαφερόμενος-«φιλοξενούμενος» να υποβάλλει αίτηση? Υποθέτω ότι τουλάχιστον θα πρέπει ο φιλοξενούμενος να έχει ένα δικαιολογητικό, π.χ. λογαριασμό ΔΕΚΟ στο όνομά του. Ίσως να χρειαστεί και κοινωνική έρευνα που να αποδεικνύει ότι διαβιεί μόνος του στην οικία. Τέλος, από όσο γνωρίζω , όταν κάποιος διαμένει στο εξωτερικό και δεν υποβάλλει φορολογική δήλωση, αυτό φαίνεται στη ΔΟΥ.
21.	Προσήλθε στην Υπηρεσία μας άτομο φιλοξενούμενο από τη μητέρα του η οποία όμως είναι κατάκοιτη και με προβλήματα άνοιας. Σ΄ αυτή την περίπτωση η αίτηση από ποιον υποβάλλεται τη στιγμή που η φιλοξενούσα δεν είναι σε θέση? Μπορεί ο φιλοξενούμενος με εξουσιοδότηση και υπογεγραμμένο το έντυπο συναίνεσης να την υποβάλλει αυτός ή απαιτείται φυσική παρουσία;
22.	Δεχθήκαμε αίτημα για ΚΕΑ από έναν κύριο ( τον πατέρα ) ο οποίος φιλοξενείται από τον γιο του ( που βρίσκεται στο εξωτερικό ) κι έχει πληρεξούσιο του γιου. Η αίτηση θα γίνει στο όνομα του γιου ή του πατέρα; Το ίδιο ερώτημα προκύπτει κι όταν έχουμε εξουσιοδότηση ...σε ποιανού το όνομα γίνεται η αίτηση;
23.	Δικαιούχος φιλοξενεί άτομο στο σπίτι του π.χ. εδώ και μια βδομάδα και για αυτό το λόγο δεν έχει δηλωθεί στο πρόσφατο Ε1. Αυτό το άτομο το υπολογίζουμε σα μέρος του νοικοκυριού? Στη περίπτωση που αποτελεί μέρος του νοικοκυριού, πρέπει να διερευνήσουμε εάν η φιλοξενία θα είναι μόνιμη ή π.χ. για μια εβδομάδα ή για ένα μήνα? Γιατί υποθέτω ότι στην τελευταία περίπτωση, ο δικαιούχος δεν θα πρέπει να δικαιούται επίδομα τους επόμενους μήνες προσαυξημένο λόγω φιλοξενίας.
24.	Έχουμε την περίπτωση κάποιων που φιλοξενούνταν το 2015, και ο ιδιοκτήτης απεβίωσε το 2016. Μπορεί ο φιλοξενούμενος να κάνει αίτηση, αφού ακόμα στο σύστημα φαίνεται ως φιλοξενούμενος;
25.	Έχουμε περιπτώσεις που οι ιδιοκτήτες των σπιτιών έχουν πεθάνει εδώ και χρόνια, οι φιλοξενούμενοι δεν έχουν αλλάξει το καθεστώς στα φορολογικά τους ως "φιλοξενούμενοι", ούτε έχει γίνει αποδοχή κληρονομιάς. Μπορούν να κάνουν αίτηση;
Μπορούν να κάνουν αίτηση προσκομίζοντας τα απαιτούμενα δικαιολογητικά που τεκμηριώνουν την τρέχουσα κατάσταση. Πρέπει να είναι σαφές ωστόσο σε αυτές τις περιπτώσεις, ότι αυτές οι αλλαγές θα πρέπει να αποτυπώνονται στην επόμενη φορολογική δήλωση, σε διαφορετική περίπτωση θα αναζητηθούν τα αχρεωστήτως καταβληθέντα και ο δικαιούχος δεν θα μπορεί να ξαναυποβάλει αίτηση για το πρόγραμμα. Στην επόμενη φορολογική δηλαδή, δεν μπορεί να ξαναεμφανίζεται ως φιλοξενούμενος.
Αμφισβήτηση φιλοξενίας από τον φιλοξενούντα
26.	Μια κυρία ξεκίνησε να κάνει την αίτηση στο σπίτι της και το σύστημα της βγάζει ότι στο σπίτι της έχει δυο φιλοξενούμενους, το όποιο δεν ισχύει. Έχει και την φορολογική δήλωση στα χέρια της. Σ αυτή την περίπτωση τι κάνουμε; Εννοώ υπάρχει δυνατότητα να '' αφαιρέσουμε '' τους φιλοξενούμενους από το σύστημα;
27.	Σε συνέχεια της ερώτησης με τους φιλοξενούμενους, αν κάποιος πολίτης κάνει καταγγελία στη ΔΟΥ και μας τη φέρει, θα τη δεχτούμε και θα κάνουμε αποδοχή της αίτησης; Δηλ θα δεχτούμε το γεγονός ότι τελικά δεν φιλοξενεί κάποιον και άρα δεν χρειάζεται η συναίνεση;
28.	Ήρθε ένας κύριος και μας είπε ότι μένει στο σπίτι του πατέρα του ο οποίος έχει πεθάνει. Βασικά μας είπε ότι μένει στο μισό σπίτι διότι το άλλο μισό έχει μείνει στον αδελφό του (είναι 50% δικό του και 50% του αδελφού του). Δεν έχει γίνει αποδοχή κληρονομιάς. Σε αυτή την περίπτωση τι κάνουμε. Ποιος θα κάνει αίτηση; και πως πρέπει να φαίνεται το ιδιοκτησιακό καθεστώς στη φορολογική δήλωση;
29.	Τι κάνουμε στην περίπτωση των φοιτητών γενικά? Τους βάζουμε στα φιλοξενούμενα μέλη? Σημειώνουμε εδώ ότι στους φοιτητές οι Δήμοι παρέχουν βεβαίωση μονίμου κατοικίας εφόσον ως μόνιμη κατοικία τους θεωρείται αυτή του Δήμου καταγωγής τους και όχι αυτή του Δήμου στον οποίον σπουδάζουν.
Άλλες περιπτώσεις σύνθεσης νοικοκυριού
30.	Στη σύνθεση νοικοκυριού αιτούσας υπάρχει σύζυγος που από το Δεκέμβριο του 2014 επέστρεψε στη Ρωσία επειδή έληξε η άδεια παραμονής του. Τι χρειάζεται να προσκομίσει η σύζυγος η οποία διαμένει νόμιμα στην Ελλάδα ώστε να τον διαγράψουμε;
Διασταυρώσεις Εισοδήματος
Δικαιολογητικά για αλλαγή
2.	Ομογενής από την Αλβανία μας δηλώνει ότι παίρνει σύνταξη 50€ από Αλβανία κάθε μήνα που δεν φαίνεται πουθενά. Τι κάνουμε; Τον βάζουμε να υπογράψει υπεύθυνη δήλωση για αυτό και το συμπληρώνουμε εμείς στην πλατφόρμα;
Αυτό ακριβώς είναι το πνεύμα του προγράμματος. Ο πολίτης να δηλώσει την πραγματική του κατάσταση, ανεξαρτήτως αν προκύπτει από τις διασταυρώσεις των συστημάτων. Το συμπληρώνετε χωρίς υπεύθυνη δήλωση, αφού σας το δηλώνει ο ίδιος (και αφού αποτελεί προς τα «πάνω» αλλαγή του εισοδήματος.
4.	Σ έναν πολίτη το σύστημα βγάζει ότι το πρώτο εξάμηνο του 2016 είχε εισόδημα 900 ευρώ ενώ αυτός ισχυρίζεται ότι πήρε 450 ευρώ. Εμείς καταχωρούμε στο σύστημα τα 450 ευρώ χωρίς να μας προσκομίσει κάτι έτσι δεν είναι; Ότι δηλώνει ο πολίτης. Και μετά κάνουμε αποδοχή.
Όταν ο αιτών ισχυρίζεται ότι το πρώτο 6μηνο εισέπραξε ποσό χαμηλότερο από αυτό που του εμφανίζεται στο σύστημα, φέρει το βάρος της απόδειξης (πχ καταστάσεις μισθοδοσίας). Εκεί που δεν ζητούνται δικαιολογητικά είναι όταν το σύστημα δεν εμφανίζει ΚΑΜΙΑ πληροφορία, όποτε μπορεί να εισάγεται στα σχετικά πεδία ότι δηλώνει ο αιτών κατά την υποβολή της αίτησης.
5.	Φαίνεται σε εξυπηρετούμενο ότι έχει λάβει το ποσό των 2500 κατά το τελευταίο εξάμηνο, ενώ εκείνος ισχυρίζεται ότι τους τελευταίους μήνες το εισόδημά του είναι μηδενικό. Πως μπορούμε να τον βοηθήσουμε έτσι ώστε να το αποδείξει;
Απαντήθηκε παραπάνω (βλ. απάντηση στο ερώτημα 1 της ίδιας ενότητας).
6.	Σε αρκετές αιτήσεις το ποσό των εσόδων είναι διαφορετικό από αυτό που λένε οι πολίτες. Ξέρουμε ότι μπορούμε να παρέμβουμε και να αλλάξω το ποσό η και να το μηδενίσω. Ποια δικαιολογητικά μπορούν να προσκομίσουν οι πολίτες που να το αποδεικνύουν;
7.	Όταν στο πεδίο μισθοί εμφανίζεται κάποιο ποσό και ο ίδιος μας λέει ότι το τελευταίο εξάμηνο έχει μηδέν εισόδημα. Δεν είναι γραμμένος στον ΟΑΕΔ. Τι δικαιολογητικό θα προσκομίσει για το μηδενικό εισόδημα;
Εξαρτάται από που έχει αποκτηθεί το εισόδημα. Αν είναι πχ από μισθωτή εργασία, αρκεί η επιστολή απόλυσης ή η σύμβαση που φαίνεται ημερομηνία λήξης της εργασιακής σχέσης κτλ.
8.	Αν κάποιος αμφισβητεί το καταχωρισμένο εισόδημα και δηλώνει μηδενικό ή διαφορετικό χωρίς να διαθέτει κάποιο παραστατικό τι κάνουμε, προχωράμε στην αίτηση και συμπληρώνουμε το ποσό που δηλώνει;
Χρειάζεται δικαιολογητικό που να τεκμηριώνει τη διαφοροποίηση.
9.	Όταν εμφανίζεται συγκεντρωμένο ποσό από πρακτική σπουδαστών, το οποίο όμως δεν έχει εισπραχθεί(είναι εικονικό) μας αρκεί βεβαίωση από εργοδότη μη καταβολής μισθού και βεβαίωση σπουδών; Για μακροχρόνια ανέργους που είναι σε πρόγραμμα αυτασφάλισης(ΛΑΕΚ),οι οποίοι δεν πληρώνονται ,αλλά εμφανίζεται συγκεντρωμένο ποσό στο πεδίο (ΜΙΣΘΟΙ),μας αρκεί βεβαίωση από τον ΟΑΕΔ με μηδενική καταβολή;
Σωστά και τα δύο. Αλλά θα πρέπει υποχρεωτικά να δηλωθούν όταν αρχίσουν να εισπράττονται.
10.	Εμφανίζεται ποσό στο πεδίο των μισθών που προέρχεται από πρακτική άσκηση σπουδαστή σε ιδιωτικό ΙΕΚ. Το ποσό δεν εισπράχθηκε ποτέ αλλά φαίνεται στις αποδοχές του ΙΚΑ. Καλυπτόμαστε με βεβαίωση του εργοδότη-ΙΕΚ για πρακτική αμισθί και βεβαίωση σπουδών ταυτόχρονα?
Ναι, καλυπτόμαστε.
Υπολογισμός εισοδήματος από εργασία
11.	Πολίτης έπιασε εποχική δουλειά (για 3 με 4 μήνες) και πληρώθηκε τον Ιούνιο. 1) αν ο μισθός του είναι μικρότερος από το ΚΕΑ θα γίνει η αίτηση; Απλά θα πρέπει να προσέρχεται κάθε μήνα να δηλώνει το μισθό; 2) Αν ο μισθός είναι μεγαλύτερος από το ΚΕΑ θα κάνουμε την αίτηση;
Θα κάνει αίτηση και θα δηλώσει κανονικά το μηνιαίο εισόδημα (μια φορά, όχι κάθε μήνα). Γενικά δηλώνονται μόνο οι μεταβολές, οπότε ο συγκεκριμένος θα δηλώσει ξανά τη διακοπή είσπραξης του εισοδήματος, με το πέρας της εποχικής εργασίας του. Ακόμα και στην περίπτωση που ο μισθός είναι μεγαλύτερος από το ΚΕΑ, επειδή ελέγχεται το εισόδημα του τελευταίου 6μήνου, δεν μπορεί να αποκλειστεί από την υποβολή της αίτησης.
12.	Προσήλθε λογιστής ο οποίας ρώτησε για μια κυρία η οποία εργάζεται τον 5ο και 6ο μήνα αν στο πεδίο των μισθών θα δηλώσουμε τις μικτές ή καθαρές αποδοχές. Αν δηλώσουμε τις μικτές αφαιρούνται το 20% , καθώς και οι εισφορές για κοινωνική ασφάλιση από το σύστημα ή κάνουμε κάτι εμείς?
Δηλώνονται οι μισθοί μετά την αφαίρεση των ασφαλιστικών εισφορών, πριν την επιβολή του φόρου. Το 20% δεν το αφαιρείτε ούτε εσείς, ούτε ο λογιστής, αλλά αφαιρείται αυτόματα από την ηλεκτρονική πλατφόρμα του προγράμματος.
13.	Στον υπολογισμό του εισοδήματος για την ένταξη στο πρόγραμμα δεν συνυπολογίζεται κατά τον πρώτο μήνα το 100% και κατά τους δύο επόμενους το 40%. Αυτό ισχύει για όσους έχουν ήδη υποβάλει αίτηση και βρουν εργασία στην πορεία ή και για όσους τη στιγμή που υποβάλλουν την αίτηση ως εργαζόμενοι;
Αυτό ισχύει για όσους βρουν δουλειά ενώ είναι ήδη δικαιούχοι και όχι για όσους είναι εργαζόμενοι τη στιγμή της αίτησης.
Αγρότες-Ελέυθεροι επαγγελματίες
14.	Σχετικά με τα Αγροτικά εισοδήματα, οι αγρότες παίρνουν στο τέλος της χρονιάς αγροτικές επιδοτήσεις καθώς και έσοδα από τις παραγωγές τους. Δηλώνεται στην προκειμένη περίπτωση το ποσό σε σχέση με τα εκκαθαριστικά του προηγούμενου έτους ή το αφήνουμε κενό;
Ισχύει ότι και ανωτέρω: πρέπει να το δηλώσουν όταν το εισπράξουν (θα υπάρξει διασύνδεση με τη βάση δεδομένων του ΟΠΕΚΕΠΕ, οπότε σε κατοπινούς μηνιαίους ελέγχους θα αποτυπωθούν και οι επιδοτήσεις που τυχόν εισέπραξε κάποιος).
15.	Με ποιο τρόπο θα προσδιοριστεί το «δηλωθέν» εισόδημα κατά τους έξι μήνες πριν την υποβολή της αίτησης των επαγγελματιών, των εμπόρων και όσων δηλώνουν εργόσημο (το β΄ εξάμηνο - αναδρομικά);
Στις περιπτώσεις των ελεύθερων επαγγελματιών και των αγροτών, το εξαμηνιαίο εισόδημα (και μόνον αυτό) θα ελέγχεται αναδρομικά από την επόμενη φορολογική δήλωση.
16.	Δεχόμαστε ερωτήματα σχετικά με εισόδημα που προκύπτει από πώληση αγροτοκτηνοτροφικών προϊόντων. Δηλαδή θα δηλώσουν το ποσό που αναγράφεται στο τιμολόγιο πώλησης; ή το ποσό που προκύπτει μετά την αφαίρεση των εξόδων για το διάστημα από 1/1/2016 έως 30/6/2016;
Θα δηλώσουν το ποσό που αναγράφεται στο τιμολόγιο πώλησης. Ως γενική αρχή, δηλώνεται το συνολικό εισόδημα που εισπράχθηκε μετά την αφαίρεση των εισφορών για την κοινωνική ασφάλιση.
17.	Σχετικά με το Ενιαίο Επίδομα παιδιού και Επίδομα τρίτεκνης οικογένειας, (Α21) θα δηλώνετε όσο αντιστοιχεί στο τελευταίο εξάμηνο ή το ποσό που έχει καταβληθεί μέχρι σήμερα; (Οι δικαιούχοι έχουν πάρει μόνο μία δόση και το υπόλοιπο, αφού έχει τελειώσει η υποβολή των φορολογικών δηλώσεων θα πάρουν το ποσό που τους αντιστοιχεί σύντομα). Στην ηλεκτρονική πλατφόρμα δεν βγαίνει το ποσό των επιδομάτων αυτών.
18.	Αν σε κάποιο δήμο έχουν δοθεί έκτακτα οικονομικά βοηθήματα από προϋπολογισμό που έχει προβλέψει ο εκάστοτε δήμαρχος και τα οποία δεν δηλώνονται στην φορολογική δήλωση, αυτά (εφόσον τα γνωρίζουμε) θα πρέπει να τα συμπεριλάβουμε στον υπολογισμό του εισοδήματος? Και τι παραστατικά θα πρέπει να ζητάμε από τους πολίτες;
19.	Η διατροφή τέκνων μετράει ως εισόδημα;
20.	Υπάρχουν δικαιούχοι που τις επόμενες ημέρες θα λάβουν έκτακτο βοήθημα από τον ΟΑΕΔ (όχι μηναίο), ωστόσο οι αιτήσεις τους έχουν εγκριθεί, θα πρέπει να έρθουν από εδώ να το δηλώσουν; Εμείς πως θα μπορούμε να παρέμβουμε;
21.	Κάποιος που παίρνει επίδομα ομογενών (δηλώνεται κανονικά ως προνοιακό) και επιδότηση ενοικίου θα τα βάλουμε όλα μαζί στη θέση ΑΛΛΑ ΕΠΙΔΟΜΑΤΑ; Γενικά τα έσοδα από την κάρτα αλληλεγγύης και την επιδότηση ενοικίου πρέπει να τα δηλώνουμε στα ΑΛΛΑ ΕΠΙΔΟΜΑΤΑ;
22.	Μια μονογονεϊκή οικογένεια με τρία παιδιά χωρίς εισοδήματα: η μητέρα φέτος πήρε αναδρομικά το οικογενειακό επίδομα και για το προηγούμενο έτος με αποτέλεσμα να εμφανίζει εισόδημα. Τι κάνουμε σε αυτή την περίπτωση, περνάμε το σύνολο των αναδρομικών; Και αν ναι, νομίζω ότι το πρόγραμμα θα την βγάλει έξω ενώ πραγματικά έχει ανάγκη.
23.	Χήρα που μέσα στο α΄ εξάμηνο του 2016 δεν έχει πάρει τη σύνταξη του θανόντος συζύγου που της αναλογεί, μπορεί να κάνει αίτηση; Και αν ναι, όταν θα πάρει τη σύνταξη και τα αναδρομικά που δικαιούται, το ΚΕΑ θα της ζητηθεί πίσω για το διάστημα που το έλαβε;
Ναι μπορεί να κάνει αίτηση, αφού υπολογίζεται το εισόδημα που εισπράχθηκε κατά το τελευταίο εξάμηνο. Πρέπει ωστόσο, εντός 15 ημερών από τη στιγμή που θα πάρει τη σύνταξη, να το δηλώσει ώστε να διακοπεί η παροχή του ΚΕΑ, σε διαφορετική περίπτωση θα αναζητηθούν αχρεωστήτως καταβληθέντα και δεν θα μπορεί να ξαναυποβάλει αίτηση.
24.	Πολίτης που από 01/01/16 ως 30/06/16 έχει μηδενικό εισόδημα αλλά από 01/07/16 είναι συνταξιούχος (υπερηλίκων ανασφαλίστων ΟΓΑ 345€/μηνιαίως) δικαιούται να αιτηθεί για το ελάχιστο εγγυημένο εισόδημα; Θα γίνει διασταύρωση;
Δικαιούται να αιτηθεί, θα γίνει διασταύρωση, πρέπει να δηλώσει ότι εισπράττει σύνταξη.
25.	Η πρόωρη αγροτική σύνταξη είναι εισόδημα που υπολογίζεται ή όχι; Σε αιτήσεις ενδιαφερομένων δεν εμφανίζονται τα ποσά στο κουτάκι των συντάξεων.
Ναι, υπολογίζεται κανονικά. Θα πρέπει να δηλωθεί γιατί είναι από τα πεδία που αν και δεν εμφανίζεται προσυμπληρωμένο, θα ελεγχθεί εκ των υστέρων.
26.	Πολίτης λαμβάνει και το δηλώνει στη φορολογική του δήλωση 500€ μηνιαίως από τους γονείς του που ζουν στο εξωτερικό ως δωρεά δικαιούται να αιτηθεί για το ελάχιστο εγγυημένο εισόδημα;
Δικαιούται να αιτηθεί, αλλά να είναι σαφές ότι θα απορριφθεί. Προσμετρούνται όλα τα εισοδήματα (με συγκεκριμένες μόνο εξαιρέσεις).
27.	Όταν ένας πολίτης που έχει εισόδημα ανώτερο από το όριο και θεωρούμε ότι δε δικαιούται να το λάβει αλλά αυτός επιμένει να κάνει αίτηση, πως το αντιμετωπίζουμε;
Ως γενική αρχή δεν υπάρχει δυνατότητα να απαγορευτεί στον πολίτη να κάνει αίτηση. Απλά σε περίπτωση που επιμένει, πρέπει να του είναι ξεκάθαρες οι συνέπειες.
28.	Ενταγμένοι σε ΛΑΕΚ Λογαριασμός για την απασχόληση και την επαγγελματική κατάρτιση του ΟΑΕΔ άτομα των οποίων τα ένσημα αντιστοιχούν σε αποδοχές όπως φαίνεται από τις βεβαιώσεις τους, αλλά οι ίδιοι δεν λαμβάνουν τα ποσά αυτά γιατί ανήκουν σε ΛΑΕΚ Λογαριασμός για την απασχόληση και την επαγγελματική κατάρτιση του ΟΑΕΔ, με σκοπό την υπαγωγή σε προαιρετική Ασφάλιση για σύνταξη ΙΚΑ ΤΕΑΜ και καταβολή των εισφορών ΛΑΕΚ, δικαιούνται του ΚΕΑ ή όχι;
Από την ιστοσελίδα του ΟΑΕΔ προκύπτει ότι:
«Οι άνεργοι που δύνανται να ενταχθούν στο πρόγραμμα προαιρετικής ασφάλισης με αίτησή τους στα υποκαταστήματα του ΙΚΑ του τόπου κατοικίας τους, θα πρέπει:
Β) να έχουν εγγραφεί ως άνεργοι στον ΟΑΕΔ και να κατέχουν δελτίο ανεργίας για δώδεκα (12) τουλάχιστον συνεχείς μήνες πριν την υποβολή της αίτησης υπαγωγής, να εξακολουθούν να είναι άνεργοι και να κατέχουν κάρτα ανεργίας ανανεωμένη ανά τρίμηνο.»
Σύμφωνα με τα ανωτέρω, ο αιτών πρέπει να έχει ανανεωμένη κάρτα ανεργίας. Μπορείτε να ζητήσετε αντίγραφο αυτής και ενδεχομένως δικαιολογητικό που να τεκμηριώνει ότι είναι δικαιούχος του προγράμματος του ΟΑΕΔ (πχ μια βεβαίωση του ΟΑΕΔ θα βοηθούσε). Αλλά και η ανανεωμένη κάρτα ανεργίας από μόνη της τεκμηριώνει ότι δεν υπάρχουν εισοδήματα από μισθούς.
Διασταύρωση Περιουσίας
1.	Σε περίπτωση που κάποιος είναι συνδικαιούχος σε τραπεζικό λογαριασμό πχ της μητέρας του (η οποία έχει καταθέσεις μεγαλύτερες από το επιτρεπόμενο όριο για να ενταχθεί κάποιος στο ΚΕΑ) αλλά ο ίδιος δεν έχει καταθέσεις στο όνομα του, τότε το σύστημα εγκρίνει την αίτηση ή την απορρίπτει;
Ο έλεγχος των καταθέσεων γίνεται με βάση την τελευταία εκκαθαρισμένη φορολογική δήλωση (βάσει δηλαδή των τόκων που έχουν δηλωθεί σε αυτή, προκύπτει το ύψος των καταθέσεων). Άρα η απάντηση στο ερώτημα σας εξαρτάται: α) από το σε ποιά φορολογική δήλωση έχουν δηλωθεί οι τόκοι των καταθέσεων και β) από το αν συγκατοικούν ή όχι.
2.	Τι γίνεται στην περίπτωση που η αιτούσα τυγχάνει να είναι συνδικαιούχος σε τραπεζικούς λογαριασμούς του πατέρα της που δεν είναι στο ίδιο νοικοκυριό. Υπάρχουν δικαιολογητικά που αποδεικνύουν ότι δεν μένουν στην ίδια στέγη.
Δεν έχει σημασία αν ο πατέρας είναι στο ίδιο νοικοκυριό, αλλά σε ποιανού το Ε1 έχουν δηλωθεί οι τόκοι.
3.	Ήρθε πολίτης ο οποίος εμφανίζει υψηλούς τόκους και επενδύσεις στη τελευταία φορολογική δήλωση. Μας είπε ότι αγόρασε σπίτι οπότε δεν έχει πλέον τόκους. Πως αποδεικνύεται αυτό; Μπορεί να έχει 4 τραπεζικούς λογαριασμούς και αυτός να μας φέρει πχ τους 2. Επίσης εμφανίζει επενδύσεις 19000. Και δεν μπορεί ούτε ο λογιστής του να καταλάβει γιατί το εμφανίζει αυτό το ποσό. Τι πρέπει να μας προσκομίσει ώστε να τροποποιήσουμε τους τόκους και τις επενδύσεις;
Στην ΚΥΑ ορίζεται ρητά ότι υπολογίζεται το συνολικό ύψος των καταθέσεων του νοικοκυριού, όπως προκύπτουν από την τελευταία εκκαθαρισμένη φορολογική δήλωση. Δηλαδή, δεν ενδιαφέρουν οι τρέχουσες καταθέσεις, αλλά αυτές που είχαν δηλωθεί (οι τόκοι τους δηλαδή), στο τελευταίο Ε1. Οπότε, δεν μπορείτε να τροποποιήσετε αυτό το πεδίο.
4.	Προσήλθε κύριος με τόκους καταθέσεων σε βιβλιάριο που είναι συνδικαιούχος με τους γονείς τους. Οι τόκοι έχουν δηλωθεί στο Ε1 και των γονιών και του ιδίου. Ο ίδιος υπέβαλε τροποποιητική δήλωση στις 25/7/2016 όπου οι τόκοι δε δηλώνονται πλέον. Μπορούμε να τροποποιήσουμε το πεδίο;
Δεν μπορείτε να τροποποιήσετε το πεδίο γιατί μας ενδιαφέρουν οι τόκοι όπως αποτυπώθηκαν στο τελευταίο εκκαθαρισμένο Ε1. Δεν γίνονται δεκτές οι τροποποιητικές.
5.	Τί γίνεται σε περίπτωση που κάποιος έχει καταθέσεις που τις εμφανίζει το σύστημα αλλά ο ίδιος ισχυρίζεται ότι είναι συνδικαιούχος με άλλους τρεις; Μπορεί να διαγραφεί από το βιβλιάριο καταθέσεων και αφού μας το αποδείξει να προβεί κανονικά σε αίτηση;
Δεν μπορεί να γίνει κάτι. Οι καταθέσεις είναι ένα πεδίο που δεν αλλάζει. Ισχύει ότι είχε δηλωθεί στο τελευταίο Ε1.
6.	Ο κ. Μ. Φ. με ΑΜΚΑ ΧΧΧΧΧΧΧΧΧΧΧ απορρίφθηκε λόγω υπέρβασης του ορίου καταθέσεων. Μας έφερε έγγραφα από 3 τράπεζες που βεβαιώνουν ότι δεν έχει τις καταθέσεις που βγάζει το σύστημα. Τι κάνουμε? Μπορώ να δεχτώ τα λεγόμενά του και τις βεβαιώσεις των τριών τραπεζών και να υποβάλλει νέα αίτηση;
Όχι δεν μπορείτε να τις δεχτείτε. Οι καταθέσεις ελέγχονται σύμφωνα με τους τόκους που είχαν δηλωθεί στο τελευταίο Ε1 και δεν αφορούν στην τρέχουσα κατάσταση του αιτούντα.
7.	Στο σημείο των επενδύσεων εμφανίζεται ποσό το οποίο προέρχεται από πώληση πάρκινγκ και στη συνέχεια δόθηκε το ποσό στην εφορία για διευθέτηση χρέους. Μπορούμε να τροποποιήσουμε;
Όχι, είναι ποσό που εισπράχθηκε, δεν εξετάζεται πως δαπανήθηκε εκ των υστέρων.
8.	Σε περίπτωση που κάποιος διαμένει σε αυθαίρετο σπίτι τι κάνουμε; Πως το δηλώνουμε;
Όπως δηλώνεται στη φορολογική του δήλωση. Ιδιοκτησία εικάζω.
9.	ΑΚΙΝΗΣΙΑ ΟΧΗΜΑΤΩΝ. Πολίτης έχει δηλώσει ακινησία από ένα όχημα στις 5/1/2016 το οποίο έχει αντικειμενική αξία 2000 €. Το σύστημα τραβάει αντικ. αξία οχημάτων 6600 από τρία αυτοκίνητα. Υπερβαίνει το όριο των 6000 €. Μπορώ με τη βεβαίωση ακινησίας να αφαιρέσω το ποσό των 2000 € ?
Ναι, μπορείτε. Μετά την κατάθεση των πινακίδων στην εφορία το όχημα παύει να αποτελεί τεκμήριο.
Δικαιολογητικά διαμονής
1.	Στην περιοχή μας με τα δάνεια ΡΟΜΑ-παλιννοστούντων που έχουν σπίτια στην κατοχή του φαίνεται ότι φιλοξενούνται από την περιφέρεια κ.λ.π. Τι γίνεται σε αυτές τις περιπτώσεις ? και στο ίδιο σπίτι φιλοξενούνται και άλλοι. Όσο άφορα το ερώτημα που σας έθεσα είναι τα δάνεια ΡΟΜ και ΠΑΛΛΙΝΝΟΣΤΟΥΝΤΩΝ παρόλο που για τα συγκεκριμένα ακίνητα ΕΧΟΥΝ ΕΤΑΚ -ΕΝΦΙΑ στο Ε1 φαίνεται ότι φιλοξενούνται (ΑΠΟ ΤΗΝ ΠΕΡΙΦΕΡΕΙΑ ) τι γίνεται σε αυτές τις περιπτώσεις; Ποιο λαμβάνουμε ως σωστό; Ήταν τα δάνεια ΡΟΜ που δόθηκαν για την κοινωνική ένταξη -στέγαση 2004 που ήταν εγγυητής το ελληνικό κράτος το ίδιο φυσικά ισχύει και για τους παλιννοστούντες.
2.	Αλλοδαποί (ΑΛΒΑΝΙΑ) προσκομίζουν διαβατήριο με ημερομηνία λήξης έτος 2018 ή 2020, δεν έχουν κάρτα - άδεια διαμονής σε ισχύ με “πρόσβαση στην εργασία”, υποβάλλουν Φορολογική Δήλωση στην Ελλάδα. με κάρτα ανεργίας ΟΑΕΔ σε ισχύ, με ιδιόκτητη ή μισθωμένη οικία στον Δήμο Ασπροπύργου, δεν δηλώνουν Ακίνητη Περιουσία ή Καταθέσεις στην Ελλάδα ή στο Εξωτερικό. ΕΡΩΤΗΣΗ : Έχει καταργηθεί η άδεια διαμονής για “πρόσβαση στην εργασία” με ημερομηνία λήξης, Διαμένουν ΝΟΜΙΜΑ ή εργάζονται στην Ελλάδα: Το διαβατήριο από την Αλβανία θεωρείται για την είσοδο - έξοδο από την χώρα. Δεν μπορώ να επικοινωνήσω με το Τμήμα Αλλοδαπών εδώ και δύο ημέρες να ενημερωθώ. Μπορείτε να μας ενημερώσετε; Κάνουμε κανονικά την αίτηση;
3.	Αλλοδαποί (μέλη ΕΕ-Ρουμανία- Βουλγαρία) πρέπει να έχουν υποβάλλει Φορολογική Δήλωση στην Ελλάδα και κατά δήλωσή τους την Ακίνητη Περιουσία και εισόδημα στο Εξωτερικό, μισθωμένη ή ιδιόκτητη οικία, εκδίδεται Βεβαίωση Μονίμου Κατοικίας από τον Δήμο Ασπροπύργου, Διαβατήριο σε ισχύ. Δικαιούται το ΚΕΑ; Θα γίνει διασταύρωση και έλεγχος στοιχείων των παραπάνω αν κάνουν αίτηση;
4.	Στην περίπτωση που κάποιος έμεινε άστεγος πριν ένα μήνα και θέλει να κάνει αίτηση αλλά η Κοινωνική Υπηρεσία δεν τον έχει καταγράψει πώς μπορούμε να τον βοηθήσουμε;
5.	Πολίτης άστεγο: όπως είναι λογικό δεν μπορεί να δηλώσει διεύθυνση. Τί γίνεται μ' αυτό το πεδίο;
Πρέπει να δηλωθεί ότι έχει δηλώσει στο Ε1. Σε περίπτωση που δεν υποβάλλει Ε1 πρέπει να υποστηριχθεί προκειμένου να υποβάλλει. Ακόμα και εκπρόθεσμα να την υποβάλλει, εξαιρείται από την υποχρέωση καταβολής προστίμου.
6.	Σε αθίγγανους κυρίως στη φορολογική δήλωση στο πεδίο για τη φιλοξενία δηλώνουν διάφοροι φορολογούμενοι με ΑΦΜ 00000000. Πως θα τους δηλώνουμε αυτούς; Ως άστεγους; Δεν είναι όμως άστεγοι κι ούτε μπορεί να γίνει κοινωνική έρευνα διότι η υπηρεσία μας τώρα έχει μεγάλο φόρτο εργασίας. Δηλ το πρόβλημα είναι τι ιδιοκτησιακό καθεστώς θα δηλώνουμε διότι αυτοί μένουν σε παράγκες καταυλισμούς κλπ
7.	Στον Δήμο μας από το 1995 υπάρχει ένας χώρος στον οποίο βρίσκονται container (περίπου 90) τα οποία είχαν παραχωρηθεί μετά από τον σεισμό του 1995 με παραχωρητήρια που είχαν ισχύ για ένα εξάμηνο. Έκτοτε μένουν χωρίς νόμιμα δικαιολογητικά α. Για τα άτομα αυτά εάν δηλώσουν παραχώρηση πως θα διασταυρωθεί καθώς οι περισσότεροι είναι χωρίς εισοδήματα. β. Τι άλλο πρέπει να ζητήσουμε
8.	Αθίγγανη στη φορολογική της δήλωση δηλώνει διεύθυνση κατοικίας Τρίπολη. Το σύστημα την εμφανίζει Τρίπολη. Η ίδια διαμένει σε κτήμα ιδιοκτησίας της με συμβόλαιο αγοράς μέσα στο οποίο έχει εγκαταστήσει σκηνή χωρίς ρεύμα εντός των ορίων του δήμου Καλαμάτας και προσκομίζει βεβαίωση μονίμου διαμονής. Κατά την καταχώρησή της εμφανίζεται μήνυμα ότι ο δήμος κατοικίας δεν είναι επιλέξιμος και η αίτηση της θα απορριφθεί. Τι κάνουμε; και αν ενταχθεί ως άστεγη ή ως ιδιοκτήτης.
9.	Προσήλθε ζευγάρι στην Υπηρεσία μας που δήλωσε ότι είναι άστεγοι στην περιοχή του Αιγάλεω χωρίς να έχουν καταγραφεί και χωρίς αποδεικτικά έγγραφα(Ε1 σε άλλη περιοχή , οικογενειακή μερίδα σε άλλο Δήμο) πού καταγράφονται;
10.	Τι κάνουμε στην περίπτωση που ο Δήμος (όπως ο Δήμος Λέσβου) δεν έχει υπηρεσία η οποία να καταγράφει τους αστέγους και η πρόνοια του Δήμου μας δηλώνει ότι αδυνατεί να το κάνει. Σημειώνουμε ότι η ερώτηση δεν αφορά τους Ρομά αλλά τους ντόπιους (Ελληνικής Υπηκοότητας) που δηλώνουν και στη φορολογική τους δήλωση άστεγοι.
1.	Αν δεν εμφανίζεται κάποιος καθόλου στο σύστημα ενώ διαθέτει ΑΜΚΑ και ΑΦΜ τι πρέπει να κάνει;
Να μεταβεί σε ΚΕΠ και να ενημερώσει τα στοιχεία του ΑΜΚΑ.
2.	Όταν κάνουμε αναζήτηση με ΑΜΚΑ και ΑΦΜ και μας βγάζει το σύστημα ότι το πρόσωπο δε βρέθηκε τι κάνουμε?
Χρειάζεται ενημέρωση του ΑΜΚΑ, ώστε να αντιστοιχηθεί με το ΑΦΜ.
3.	Τί θα γίνεται με τις περιπτώσεις στις οποίες εμφανίζεται η ένδειξη πολλαπλοί ασφαλισμένοι καθώς στο ΙΚΑ σύμφωνα με τα λεγόμενα δικαιούχων αργεί να διεκπεραιωθεί η διαδικασία;
Αυτή η περίπτωση αφορά αιτούντες οι οποίοι είναι διπλοεγγεγραμμένοι στο μητρώο του ΙΚΑ. Δεν φαίνεται να μπορούμε να κάνουμε κάτι μέχρι να διεκπεραιωθεί η διαδικασία από το ΙΚΑ.
Πληρωμές IBAN
4.	Τα χρήματα που θα πιστώνονται στο ΙΒΑΝ-κάρτα τραπέζης θα μπορεί να χρησιμοποιηθεί και στο εξωτερικό;
Δεν υπάρχει κανένας περιορισμός στη χρήση της προπληρωμένης κάρτας.
5.	Σε θετική αίτηση διαπιστώνουμε ότι το IBAN που έδωσε ο σύζυγος έχει ως 1ο όνομα τη σύζυγο και συνδικαιούχο τον ίδιο. Οριστικοποιούμε την αίτηση;
6.	Ζευγάρι με 3 ενήλικα φιλοξενούμενα. Ο λογαριασμός του πατέρα είναι μπλοκαρισμένος από την τράπεζα (χρέη κλπ). Μπορεί να καταχωρηθεί ΙΒΑΝ της μητέρας (στο βιβλιάριο εμφανίζεται μόνο το όνομα της); Θα πρέπει να γίνει η αίτηση στο όνομα της;
Αν η μητέρα δεν έχει συνδικαιούχο τον πατέρα στον τραπεζικό λογαριασμό, η αίτηση θα γίνει στο όνομα της.
7.	Ενημερωθήκαμε από αιτούντα ότι ο λογαριασμός ΙΒΑΝ που δήλωσε δεν ανήκει σε αυτόν αλλά στην κόρη του που είναι φιλοξενούμενή του. Ο ίδιος επιθυμεί τα χρήματα να μπαίνουν στον λογαριασμό της κόρης του. Υπάρχει πρόβλημα σε αυτό? Η αίτηση έχει ήδη καταχωρηθεί και εγκριθεί.
Υπάρχει πρόβλημα, καθώς δικαιούχος θεωρείται αυτός που κάνει την αίτηση. Ας ακυρώσει την αίτηση και ας βάλει δικό του ΙΒΑΝ. Θα «χτυπήσει» στις πληρωμές, όταν θα σταλεί στα Διατραπεζικά Συστήματα (ΔΙΑ.Σ.) αρχείο όπου το όνομα δεν θα αντιστοιχεί στο ΙΒΑΝ.
8.	Ένα ζευγάρι χωρίς παιδιά, έρχεται να κάνει αίτηση στο δήμο ή ΚΕΠ ο σύζυγος, θα πρέπει να έχει και το έντυπο συναίνεσης για τη σύζυγο;
Στο έντυπο συναίνεσης υπογράφουν όλα τα ενήλικα μέλη του νοικοκυριού, άρα και η σύζυγος (προς αποφυγή παρεξηγήσεων: προσκομίζεται ένα έντυπο συναίνεσης με τις υπογραφές όλων των ενήλικων μελών, και όχι ένα έντυπο ανά ενήλικο μέλος).
9.	Τι γίνεται στην περίπτωση που φιλοξενούμενα μέλη δεν υπογράφουν το έντυπο συναίνεσης προκειμένου ο αιτών/αιτούσα να υποβάλλει αίτημα για το σύνολο του νοικοκυριού;
Δεν μπορεί να γίνει κάτι
Ακύρωση Εγκεκριμένων Αιτήσεων
10.	Έχει δημιουργηθεί ένα θέμα με τους αθίγγανους του καταυλισμού του Δήμου μας, οι οποίοι έχουν κάνει αίτηση στο πρόγραμμα και έχουν εγκριθεί, αλλά δε βάλανε το Α21. Τώρα όλοι θέλουν ακύρωση για να προσθέσουμε το ποσό και να γίνει νέα αίτηση. Αν αφήσουμε έτσι τις αιτήσεις θα έχουν πρόβλημα στις πληρωμές? Αν ναι, θα μπορέσουμε να ακυρώσουμε τόσες πολλές αιτήσεις?
Έχει ανοίξει η επιλογή για την ακύρωση εγκεκριμένων αιτήσεων τόσο για τους Δήμους, όσο και για τους πολίτες απευθείας. Στη συγκεκριμένη περίπτωση που αφορά στη δήλωση των οικογενειακών επιδομάτων, δηλαδή προς τα πάνω διόρθωση του δηλούμενου εισοδήματος, δεν χρειάζεται η προσκόμιση δικαιολογητικών, οπότε η ακύρωση και η εκ νέου υποβολή μπορεί να γίνει απευθείας από τον αιτούντα.
-Για την ακύρωση μιας αίτησης, κατά την συμπλήρωση του αντίστοιχου εντύπου ζητάμε το γνήσιο της υπογραφής?
Το έντυπο το υποβάλει σε εσάς αυτοπροσώπως ο αιτών, οπότε δεν χρειάζεται γνήσιο υπογραφής.
-Μετά από πόσο χρονικό διάστημα μπορούμε να ακυρώσουμε μια αίτηση που έχει υποβληθεί και εγκριθεί για να προχωρήσουμε σε νέα αίτηση?
Δεν υπάρχει σχετική προθεσμία.
11.	Μετά την οριστικοποίηση της αίτησης εκτυπώνουμε την αίτηση σε δυο αντίγραφα και την υπογράφει ο πολίτης. Μέχρι εδώ οκ. Μετά κάνουμε υποβολή της αίτησης. Θα πρέπει μετά να ξαναεκτυπώσουμε την αίτηση με την ένδειξη «εγκρίθηκε» και το αντίγραφο να το δώσουμε στον πολίτη ή δεν είναι υποχρεωτικό;
Είναι υποχρεωτικό, αφού αυτό είναι το αποτέλεσμα της αίτησης. Έτσι, πχ αν για οποιοδήποτε λόγο κάποιος δικαιούχος δεν πληρωθεί, θα μπορεί να αποδείξει ότι η αίτηση του έχει εγκριθεί.
12.	Άνεργος που δεν έχει ανανεώσει την κάρτα του μπορεί να κάνει αίτηση;
13.	Πόσες ημέρες μπορεί να μείνει μια αίτηση σε εκκρεμότητα μέχρι να υποβληθεί;